Transfer Pricing:
Creators: name: Κασίναλης, Απόστολος Αθανασίου
Publisher: name: Aristotle University of Thessaloniki
Year: 2012
Subjects: Ενδοεταιρική τιμολόγηση
Μητρική
Θυγατρική
Transfer Pricing
Parent Company
Subsidiary

description: Ο κόσμος όπως τον έχουμε γνωρίσει από τα μέσα του 20ου αιώνα μέχρι σήμερα αλλάζει με τρόπο δυναμικό. Οι αναταραχές σε διάφορες οικονομίες της Ευρώπης έχουν οδηγήσει σε νέες προτάσεις γύρω από τις αγορές και τους κανονισμούς που πρέπει να τις διέπουν. Ο στόχος είναι να εφαρμοστούν εκείνες οι πολιτικές και να διαμορφωθούν εκείνα τα θεσμικά πλαίσια που επιτρέπουν αφενός στις επιχειρήσεις να ανθίσουν και αφετέρου προστατεύουν το κοινωνικό συμφέρον στα πλαίσια μιας ισχυρής αλλά και δίκαιας παγκόσμιας οικονομίας. Τις τελευταίες δεκαετίες αναπτύσσεται ολοένα και περισσότερο το θέμα της ενδοεταιρικής τιμολόγησης (Transfer Pricing) των πολυεθνικών επιχειρήσεων. Ασφαλώς, πρόκειται για ένα μείζον θέμα τόσο για τον επιχειρηματικό κόσμο όσο και για το κοινωνικό σύνολο, αφού όπως θα φανεί σε επόμενα κεφάλαια επηρεάζει άμεσα τις τιμές σε καθημερινά αγαθά. Η εκρηκτική ανάπτυξη του εμπορίου πέρα από τα στενά όρια του κράτους, σε συνδυασμό με την σύναψη εμπορικών σχέσεων είτε ανάμεσα σε θυγατρικές εταιρίες της ίδιας μητρικής, είτε ανάμεσα σε θυγατρικές εταιρίες και τη μητρική τους, καταδεικνύει με τον πλέον εμφατικό τρόπο τη σημασία που λαμβάνει η ενδοεταιρική τιμολόγηση. Εκτιμάται πως ένα 30% του παγκόσμιου εμπορίου σήμερα αφορά ενδοεταιρικές συναλλαγές. Πρόσφατες έρευνες σε επίπεδο επιχειρήσεων αποκαλύπτουν πως οι διοικήσεις των πολυεθνικών κατατάσσουν το θέμα της ενδοεταιρικής τιμολόγησης ως το πλέον σημαντικό διεθνές φορολογικό ζήτημα. Αντίστοιχες έρευνες σε επίπεδο κυβερνήσεων θα κατέληγαν προφανώς στο ίδιο αποτέλεσμα. Οι επιχειρήσεις σήμερα δραστηριοποιούνται παγκόσμια και έχουν τμήματα (θυγατρικές) σε διάφορες χώρες του κόσμου. Ως εκ τούτου, μεγάλο μέρος της διακίνησης των προϊόντων λαμβάνει χώρα ανάμεσα στα τμήματα αυτά. Το φαινόμενο αυτό είναι συχνότερο σε κάθετα ολοκληρωμένες επιχειρήσεις που επιλέγουν να ελέγχουν πλήρως την εφοδιαστική τους αλυσίδα. Κάθε τμήμα της επιχείρησης πουλάει τα προϊόντα του σε ένα επόμενο τμήμα της ίδιας επιχείρησης, το οποίο με τη σειρά του παραλαμβάνει αυτά τα προϊόντα και τα ενσωματώνει στην δική του παραγωγική διαδικασία και ούτω καθεξής. Σε αυτή την περίπτωση, η διοίκηση της επιχείρησης καλείται να καθορίσει την τιμή στην οποία πωλούνται και αγοράζονται αυτά τα προϊόντα. Το φαινόμενο αυτό είναι γνωστό ως ενδοεταιρική τιμολόγηση. Γενικά, οι σχέσεις ανάμεσα σε τμήματα της ίδιας επιχείρησης είναι περίπλοκες. Όπως θα φανεί στη συνέχεια, υπάρχουν περιπτώσεις όπου η οικονομική ζημία ενός τμήματος αποτελεί κέρδος για κάποιο άλλο, δημιουργώντας έτσι αντικρουόμενα συμφέροντα εντός της επικράτειας της επιχείρησης παρότι αποτελούν μέλη του ίδιου οργανισμού. Πολλές από τις παραπάνω σχέσεις αντανακλώνται στις ενδοεταιρικές τιμές, οι οποίες παραδοσιακά συνεισφέρουν στον οικονομικό συντονισμό της επιχείρησης, στην αξιολόγηση της επίδοσης των διαχειριστών των τμημάτων (managers) και στη βελτιστοποίηση της λειτουργίας των επιμέρους τμημάτων της εταιρίας. Όταν το ενδοεταιρικό εμπόριο ξεπερνά τα στενά όρια του κράτους και εκτείνεται σε περισσότερες από μια χώρες, δίνεται στις πολυεθνικές η δυνατότητα να αυξήσουν τα αποφορολογημένα κέρδη τους (κέρδη μετά φόρων) εκμεταλλευόμενες τη διαφορά του συντελεστή φορολόγησης μεταξύ των χωρών στις οποίες δραστηριοποιούνται. Από τα μέσα της δεκαετίας του 90’ όπου το πρόβλημα έγινε εντονότερο, οι δημοσιονομικοί κανονισμοί που επιβλήθηκαν από τις κυβερνήσεις των χωρών έχουν καταστήσει την ενδοεταιρική τιμολόγηση ως την πλέον σημαντική στρατηγική για όλες τις επιχειρήσεις.
description: The economic world as it is known nowadays has changed dynamically during the past five decades. The turbulence in various European economies has led to new suggestions around the markets and their regulations. The main target is to implement the most efficient political tactics that allow both the enterprises to blossom and the social welfare to be protected. During the last decades there has been an increased interest around Transfer Pricing. This is a major concern for both the multinational enterprises and the society since it has to do with the prices in every day goods. The growth of the trade beyond the realms of a nation, in conjunction with the establishment of commercial relations between the subsidiaries of a company or the subsidiaries and the parent company evinces the importance of transfer pricing. It is estimated that about 30% of the national trade takes place between parent companies and their subsidiaries. Nowadays, it is common sense that the enterprises operate globally with subsidiaries all over the world. Hence the trade relations between these branches are extremely intense. This phenomenon is more profound in vertically integrated enterprises that control strictly their supply chain. Every division of a company sells its products to the next one, which incorporates these products into its production process etc. In this situation, the parent company has to determine the price in which these products are sold between its divisions.